rlitschk/wikidir huggingface dataset:
Thomas Montgomery Newman (* 20. Oktober 1955 in Los Angeles, Kalifornien) is en US-amerikaanschen Komponist vun Filmmusik. Newman is 1955 as de jüngste Söhn vun den Komponist Alfred Newman un den sien Fro Martha Louise (borene Montgomery) op de Welt kamen. An de Yale University hett he mit en „Master of Music Composition“ gradueert. In sien Familie sünd wietere bekannte Lüüd ut dat Musikgewarf to finnen, so as sien Unkel Lionel Newman (Hello Dolly), sien Broder David Newman oder sien Kusenk, de beropene Pianist un Singer Randy Newman, de ünenr annern de Filmmusiken för de Pixar-Filmen Toy Story, A Bug’s Life un Monsters, Inc. schreven hett. Thomas Newman is bit hüüt al teihn mol vör den Oscar in de Kategorie Best Filmmusik nomineert wesen, as to’n Bispeel 2008 för den Animatschoonsfilm WALL·E. In’t Johr 1994 weer he sogor gliek tweemol nomineert, neemlich för Little Women und för The Shawshank Redemption. Mit sien Arbeiten hett Newman bannig veel Spood. He weer bit hüüt (September 2010) al för mehr as sösstig Filmpriesen vörslahn, dorünner alleen al teihnmol för den Oscar. Wunnen hett he al meist dörtig Priesen, man en Oscar weer em noch nich vergünnt. Ünner sien Priesen sünd: 1993: de BMI
Trygve Halvdan Lie (* 16. Juli 1896 in Grorud, Norwegen; † 30. Dezember 1968 in Geilo, Norwegen) is en Politiker un Afkaat ut Norwegen ween. Vun 1946 bit 1952 weer he de eerste Generalsekretär vun de Vereenten Natschonen, de offiziell beropen wurrn weer. Trygve Lie studeer Rechtswetenschoppen an de Universität in Oslo. As Sozialdemokraten vun de Arbeiderpartiet is he 1936 Justizminister un dree Johre later Hannelsminister vun sien Land wurrn. Nadem dat Düütsche Riek Norwegen an'n 9. April 1940 angrepen hett, is he mit König Haakon VII. un de Regeerung in dat Exil na London gahn. Vun 1941 bit 1945 seet he in de norweegsche Exilregeerung as Butenminister. An'n 1. Februar 1946 is he to'n eersten Generalsekretär vun de Vereenten Natschonen maakt wurrn. Vunwegen datt he in London ween weer, hett de Westen em just so gellen laten, as de Sowjetunion, de dat goot funnen hett, datt he to en linke Regeerung tohöörn dö. He hett de Geschäfte övernahmen vun Gladwyn Jebb, de bit dorhen för'n Övergang Generalsekretär ween weer. He fung mit veel Iever an, man denn is dat fix düütlich wurrn, datt de Welt in twee grote Blöcke upspleten weer. Beide Sieten hefft em vörsmeten, he hull dat
Angaaven in Prozent (lat.-ital. vun Hunnert, Hunnertstel) bruuk man to'n Wiesen und to'n Verglieken vun Gröten-Proportschonen. Dorbi warrrt de Gröten to enen Eenheitsweert (Hunnert) in Proportschoon sett. Dat Prozent warrt also as Helps-Eenheit för Proportschoonsgrötten bruukt. De Angaven warrt dör dat Teken % wiest (Bispeel 63,7 %). Dorbi is twüschen Tall un dat Prozentteeken jümmers en Leerteken to setten. Dat Prozentteken % warrt as Ligatur von de Abbreviatur cto. för (per) cento (ital.) ansehn. In öllere Texte in Gesette sünd de Utdrücke „vun Hunnert“ afködt: vH oder v. H.) gang un geev. Dat DIN roodt ober, dat nich to bruken. Prozentangaven beschrievt Gröttenproportschonen und sünd vun enen Grundweert G afhangig. Vun den Grundweert warrt bi de Prozentangaav p % utgohn. De Prozentsatz p gifft an, wie veel Hunnertstel vun den Grundweert man meent. De utrekendte Weert vun de Grött heet Prozentweert P. De Prozentweert hett dieselbe Eenheit wie de Grundweert. Also P = p % ⋅ G = p 100 ⋅ G {\displaystyle P=p\,\%\cdot G={\frac {p}{100}}\cdot G} Bispeel: 49 ⏟ Prozentsatz Prozent ⏞ 49 100 = 0 , 49 ⏟ Prozentangaav vun de ⏟ mal 15 . 000 Inwohners s u ¨ nd Froons ⏞ Eenheit ⏟ Grundweert , dat
De Football-Bundsliga 2010/2011 is de 48. Speeltied vun de hööchste düütsche Speelklass in'n Football för Mannslüde ween. Los gahn weer dat an'n 20. August 2010 mit dat Speel vun den düütschen Meester FC Bayern München gegen den VfL Wulfsborg (2:1). De 34. un leste Speeldag weer denn an'n 14. Mai 2011. To de sülvige Tied, as de hööchste Speelklass güng dat ok mit de 2. Football-Bundsliga los. De drüdde Liga hett al veer Weken vörweg, an'n 23. bit 25. Juli 2010 anfungen. De Relegatschoonsspeele twuschen den 16. vun de Bundsliga un den Drüdden vun de Tweete Liga sünd utspeelt wurrn an'n 20. un 23. Mai 2011. Mit Beginn vun de Speeltied is en neen Speelball mit Naam Doorfabrik inföhrt wurrn. Ok en neet Logo hett de Liga kregen. To'n eersten Mol siet de Saison 2003/2004 geev dat mol wedder twee Vereene ut eene Stadt (Hamborger SV, FC St. Pauli). Afstegen sund Eintracht Frankfort as 17. un de FC St. Pauli, as Lesten in de Tabell. Düütschen Meester is to'n 7. Mol in de Geschicht vun den Vereen Borussia Düörpm wurrn. In de Krüüztabell is af to lesen, wat bi all Speele in düsse Saison rutkamen is. De Huusmannschop steiht in
(1130) Skuld is en Asteroid ut de Hööftgördel, de an’n 2. September 1929 vun de düütsch Astronom Karl Wilhelm Reinmuth in Heidelbarg opdeckt wurrn is. De afsolute Helligkeit bedrocht 11,925. De Naam vun de Asteroiden betekent in de noordisch Mythologie Skuld, de Tokunft, een vun de dree Nornen.
Manfred „Manni“ Pohlschmidt (* 27. August 1940) is en ehmalger düütsch Footballspeler. He speel as Störmer för Preußen Mönster, Hamborger SV un FC Schalke 04 alltohoop 185-mal in de Bundsliga. Pohlschmidt speel in sien Jöögd bi ESV Münster, bevör he 1958 to’n Stadtrivalen SC Preußen wesselt is. He kunn mit beid Fööt glieker good scheeten un hör in de eerst Bundsligasaison 1963/64 to’n Stammkader vun sien Mannschap. 25 Mal keem he to’n Insatz un harr söss Doren schaaten. Preußen Mönster steeg aber liekers af, he is aber bi der Vereen bleeven. In die Regionalliga West keem he denn in 24 Spelen up 15 Doren. To de Saison 1965/66 is he to’n Hamborger SV wesselt. Glieks in de eerste Saison hett he den 18 Doren in 29 Spelen schaaten, in de Folgesaison aber in 26 Spelen blots noch twee Doren. In de Hamborger „Schickimicki“-Szene föhl he sück as bodenständig Mönsterländer aber nich wohl, un dat, ofschoons he mit anner Westfalen, de fröher Schalker Speler Willi Schulz un Egon Horst, tosommen speel. 1967 is he dorüm to’n FC Schalke 04 wesselt. In Gelsenkiärken kunn he neben den Routinier Horst Blechinger un den jungen Hans-Jürgen Wittkamp spelen un in de Henrunn gehör he
John Amos (* 27. Dezember 1939 in Newark, New Jersey, USA; boren as John A. Amos, Jr.) is en US-amerikaanschen Film- un Feernsehschauspeler un ehmoligen professchonellen American-Football-Speler. Amos weer boren as de Söhn vun den Automechaniker John Amos Sr. un den sien Fro Annabelle. Al to de Tiet vun’t College an de Colorado State University hett he in de Utwahlmannschop speelt, eh he in de laten 1960er Johren as Profi in de American-Football-Mannschop vun de Norfolk Neptunes kamen is. He is later denn in’t Schauspeelfack wesselt un keem Anfang vun de 1970er ohren över Gastrullen in The Cosby Show an Nevenrullen in bekannte Feernsehregen. Dorna folgen tallrieke Rullen ok in Speelfilmen un Feernsehprodukschonen. In de USA is he vör allen bekannt för sien Optreden in de Sitcoms Mary Tyler Moore un Good Times, de in de 1970er Johren lopen sünd. Bekanntere Filmen, in de he mitspeelt hett, sünd ünner annern Coming to America, Beastmaster un Die Hard 2 John Amos hett bit hüüt dree Filmpriesen wunnen: 2004: den Groundbreaking Show Award vun de TV Land Awards för Mary Tyler Moore 2006: den Impact Award vun de TV Land Awards för Good Times 2007: den Anniversary Award vun de TV Land
Sloot betekent Sloot, en müerten Aftog vun’n Kamin oder Aven, Sloot, oostfreesche un ollnborgsche Beteken för’n Watergraven, Sloot, en vulkaanschen Opstiegskanal in de Geologie. Sloot is de Familiennaam von Jan Sloot (1945–1999), nedderlandschen Feernsehtechniker, Nicolina Maria Christina Sloot (1853–1927), nedderlandsche Schrieversche, Pieter van der Sloot (1926–2014), nedderlandschen Ballettdanzer un Choreograaf. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Alfred Döblin (* 10. August 1878 in Stettin; † 26. Juni 1957 in Emmendingen) wir en düütsch-jüüdschen Dokter un Schriever. Alfred Döblin wir en Sönn vun'n Schniedermester Max Döblin un sine Fru Sophie Freudenheim. Wi he tegen teihn Johr olt wir, güng Vaddern med sine niege Fründin na Amerika un Muddern treckte met all de Kinner na Berlin. Door hätt he Dokter liehrt un anfungen Geschichten optauschreeven. Sin beröhmstes Bauck is Berlin Alexanderplatz, en modernen Grodstadtromaan. Internationalen Alfred Döblin-Gesellschaft (op Hoochdüütsch) Alfred Döblin (1878–1957): „Man kennt sich allmählich gründlich und möchte umziehen“ Skizze vun Gabriel Richter, Düütsches Ärzteblatt, 22. Juni 2007 (op Hoochdüütsch)
Vörpommern is de westliche Deel vun de olle Provinz Pommern un höört hüüt tau't Bundsland Mekelnborg-Vörpommern. In'n Noorden liggt de Oostsee, in'n Süüden dat Bundsland Brannenborg, in'n Westen Meklenborg un in'n Osten Polen. Tau Vörpommern höörn de Inseln Üsdom, Hiddensee un de gröttste düütsche Insel Rügen. Städer in Vörpommern sün Stralsund, Griepswoold, Anklam, Wolgast, Demmin un Paaswalk. En Deel vun Vörpommern weer för tvohünnert Johr vun Schweden ut regeert woorn.
Bad Fambossel is en Eenheitsgemeen un de Kreisstadt vun’n Landkreis Heidkreis in Neddersassen. Se hett 12.340 Inwahners (Stand 31. Dezember 2022). Al siet 1976 is de Stadt en staatlich acht Kneipp-Heelbad. Siet den 5. August 2002 driggt se in ehrn Naam de Beteken Bad. En Översicht över de Geologie un Entstahn vun dat Rebeet vun’n helen Landkreis is in den Artikel Landkreis Heidkreis beschreven un kann dor naleest waarn. Bad Fambossel liggt in de süüdlichen Lüünborger Heid an den Stroom Böhm. An dat Rebeet grenzt de Eenheitsgemenen Soltau in’n Noorden, Bomlitz in’n Westen, Wasra in’n Süüdwesten as ok, in’n Oosten, de gemeenfre’e Bezirk Oosterheid. Dicht bi’n Oort gifft dat en groten Truppenübungsplatz (Bergen) vun de Bundswehr oder vun de NATO, as ok Kasernen vun de Strietmacht vun’n Vereenigte Königriek, ünner annern mit dat Royal Regiment of Scotland. Fambossel is in’t Johr 993 to’n eersten mol as Vastulingeburstalle nöömt worrn un is dormit öller as dusend Johr. To de Tiet hett Otto III. de Grenzen twüschen de Bisdömer Hilmessen un Minnen fastleggt. Bi ut’n 1300 is de Vogtei Fambossel inricht worrn, de bit in’t 19. Johrhunnert betshan bleev, later aver Amt Fambiossel nöömt weer. Vun Heinrich vun Quintus-Icilius, den Assesser vun
Erskine Tate (* 19. Dezember 1895 in Memphis, Tennessee; † 17. Dezember 1978 in Chicago) weer en US-amerikaansch Jazz-Big Band-Leader un Violinist vun den Swing. Erskine Tate keem 1912 nah Chicago, wo he af 1918 bit Enn vun de 1920er Johren en Orchester in dat Vendome Theatre leiten dee. Dat Repertoire bestunn deelwies blots ut Jazztiteln; Tate hett in sien Orchester aber tallriek Jazzmusiker as Everett Barksdale, Freddie Keppard, Buster Bailey, Jimmy Bertrand, Earl Hines, Stump Evans, Louis Armstrong (Stomp Off Let's Go, Static Strut 1926), Bob Shoffner, Punch Miller, Omer Simeon, Preston Jackson, Fats Waller, Teddy Wilson un annern beschäftigt. Bit Midden vun de 1930er Johren heet Tate en Orchester leit, dornah arbeit he as Musikschoolmeester. Carlo Bohländer u. a.: Reclams Jazzführer. Stuttgart, Reclam, 1991
2,3-Bisphosphoglycerat (2,3-BPG), olle Beteken: 2,3-Diphosphoglycerat (2,3-DPG), is en en cheemsche Verbinnen. Dat hannelt sik üm en C3-Körper mit en laadte Phosphatgrupp elk an’t 2. un 3. Kohlenstoffatom. Butendem hett de Verbinnen en laadte Carboxylgrupp an’t eerste C-Atom. Tosamen is dat Atom in Lösen (in Blood) fieffack negativ laadt. Billt warrt de Stoff in’n Rapoport-Luebering-Zyklus, en Nevenweg vun de Glykolyys, ut 1,3-Bisphosphoglycerat ünner Inwirken vun de Bisphosphoglyceratmutaas. Ünner physioloogsche Bedingen in’t Blood warrt ruchweg 20 % vun’t anfallen 1,3-Phosphoglycerats wiel de Glykolyys vun de Erythrozyten to 2,3-BPG ümwannelt. De annern 80 % dörloopt över dat 3-Phosphoglycerat den Hööftweg vun de Glykolyys. 2,3-BPG speelt en bannig wichtig Rull bi’t Reguleeren vun’t Hämoglobin (Hb). Wenn dat an de Tense-Form vun’t Hämöglobin (Desoxyhämoglobin) anbinnt, warrt disse Form bestännig maakt un kann nich in de R-Form övergahn, de geern Suerstoff binnt. Dormit warrt ok noch Suerstoff vun’t Hämoglobin afgeven, wenn en högeren Deeldruck vörliggt, as dat bi de T-Form ahn dat 2,3-PBG stattfinnt. 2,3-BPG maakt dat Anbinnen vun Suerstoff an’t Hämoglobin sworer, oder maakt dat anners rüm lichter, den an’t Hb bunnen Suerstoff aftogeven. Dormit warrt dat Gliekgewicht vun de Suerstoffbinnenkurv (HbO2 ↔ Desoxy-Hb) na rechts, also op de Siet vun’t Desoxy-Hb schaven. Dormit warrt
Ban Ki-moon (koreaansch: 반기문; * 13. Juni 1944 in Eumseong, Süüdkorea) is en Diplomat un Politiker ut Süüdkorea. Vun den 1. Januar 2007 af an bis 31. Dezember 2016 weer he de achte Generalsekretär vun de Vereenten Natschonen. Vördem is he vun 2004 bit 2006 Süüdkorea sien Butenminister ween. As Ban sülms seggt hett, hett he al 1962 beslaten, en Diplomat to weern, as he up de Chungju High School bi en Engelsch-Wettstriet en Reis na Washington D.C. wunnen hett. To düsse Reis höör ok en Drepen mit John F. Kennedy to. Ban studier denn an de Staatliche Universität in Seoul. Dor hett he 1970 den „Bachelor“ in International Relations maakt. Sien Weg as Diplomat hett he unner de Militädiktatur vun Park Chung-hee anfungen (bit 1979). Fudder maakt hett he unner Präsident Chun Doo-hwan (1980–1988). De weer, just so, as Park, dör en Militärputsch an de Macht kamen. Vun 1972 af an hett Ban in’t Utland deent, toeerst in Nee-Delhi. Denn is he bi de United Nations Division ween. As Süüdkorea endlich 1991 in de UNO inträen is, is he de 1. Sekretär vun sien Land bi de Vereenten Natschonen in New York ween. 1996 is he Sekretär för Utlandsangelegenheiten
Disse Artikel is man blots en Stubben. Du kannst Wikipedia helpen un em verbetern. De Frequenz (lat. frequentia, Männigkeit) is en physikaalsche Grött. Se beschrifft de Männigkeit vun en perioodschen Vörgang, also wo faken löpt en Vörgang af, de sik regelmatig wedderholt. Bispelen hierför sünd de Hartfrequenz vun en Person, de tomeist as Pulsslääg in de Minuut angeven warrt oder ok de Frequenz vun en Toon, den een hören kann un tomeist in Swingen in de Sekunn angeven warrt. De Frequenz warrt in Formeln mit de Formeltekens f oder ν dorstellt. Defineert warrt se normalerwies as de Tall vun Begeevnissen ΔN in en bestimmte Tietduer Δt: f = Δ N Δ t {\displaystyle f={\frac {\Delta N}{\Delta t}}} . De Tietruum Δt kann free wählt warrn un mutt bi en perioodschen Vörgang nicht op en sünnere Tieteenheit fastleggt warrn. Dat speelt keen Rull, of 1 Swingen in 20 ms, 50 Swingen in 1 s oder 3000 Swingen in 1 min stattfinnt. De Frequenz is in all Fäll de sülve. De Tall ΔN kann jede positive Reelle Tall wesen. De Frequenz kann in dit Rebeet stopenlos jeden Weert annehmen. Sünners licht is se aver digital to faten, vun wegen dat ΔN dör
Triumvirat betekent Triumvirat, Bund vun „dree Mannslüüd“, Triumvirat, en düütsche Rockgrupp ut de 1970er Johren, Das Triumvirat, Titel vun en Book mit Kortgeschichten vun Gisbert Haefs. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Francisco Esteban Acuña de Figueroa (* 3. September 1791 in Montevideo, Uruguay; † 6. Oktober 1862 ok dor) weer en uruguayisch Schriever. He is de Verfater vun de Texten sowohl vun de uruguayisch as ok vun de paraguayisch Natschonalhymne. Biographie up biografiasyvidas.com (spaansch) Biographie up escueladigital.com.uy (spaansch) Biographie up Archivodeprensa.edu.uy Körtbiographie up mec.gub.uy, de offiziell Internetpräsenz vun dat uruguayisch Ministeriums för Bildung un Kultur
Dragonheart (op plattdüütsch so veel as Drakenhart) is de Titel vun en Fantasyfilm ut dat Johr 1996 vun den Speelbaas Rob Cohen un mit Dennis Quaid un David Thewlis in de Hööftrullen. De Riddersmann Bowen bringt den Prinzen Einon bi, woans he mit en Sweert ümgahn mutt un lehrt em butendem de Dögen vun’t Ridderdom, de sik en en ollen Swoor utdrückt. Korte Tiet later föhrt de gresige König, en Tyrann, en Straafexpeditschoon gegen en Dörp un warrt vun de Ünnerdrückten in en Fall lockt. De opstännschen Buerslüüd haut em dood, un sien Söhn ritt de Kroon an sik, noch vördem de König dood is. En Deern vunvt Buernvolk stött mit Einon tohopen. Dorbi stört he un warrt gresig besehrt, vun wgen dat he mit sien Hart op en anspitzten Pool fallt. Vördem de Jung starvt, warrt he vun sien Mudder, de Königshe Aislinn, de den Drakenkult anhangt, in en Drakenhöhl bröcht. Dor rett en Draken den Jungen dat Leven, as he em de Hälft vun sien Hart spennt. Dat aver maakt de Draken eerst, nadem Bowen em versekert hett, dat sien Schöler dööghaftig is. Man Einon sleiht na sien Vadder un warrt en noch grötteren Tyrannen, as sien Vadder
Boutros Boutros-Ghali (* 14. November 1922 in Kairo, Ägypten; † 16. Februar 2016 ok dor), (araab.: بطرس بطرس غالي), is vun ’n 1. Januar 1992 bit 31. Dezember 1996 de sösste Generalsekretär vun de Vereenten Natschonen ween. Boutros Ghali stamm ut en Familie af, de to de Koptische Karken in Ägypten tohöörn deit. Sien Grootvadder is de ägyptsche Ministerpräsident Boutros Ghali (1846-1910) ween. Boutros Ghali studeer an de Universität in Kairo un hett dor 1946 sien „Bachelor“ in Rechtswetenschoppen maakt. Denn studeer he Internatschonal Recht in Paris un maakde dor 1949 sien Dokter in. Vun 1949 bit 1977 hett he as Perfesser an de Universität vun Kairo Unnerricht geven. He hett mehr as 100 Artikels rutgeven un en Reeg vun Böker schreven. Utteknungen hett he dor in mehr as 24 Länner för kregen. 1977 is Boutros-Ghali Staatsminister in Anwar as-Sadat sien Butenministerium wurrn. In datsülvige Johr hett he mitmaakt bi Sadat siene histoorsche Reis na Israel. He hett sik dor för insett, datt Ägypten un Israel sik wedder verdregen döen un warrt as en leifigen Diplomaten ankeken. Dat warrt ok seggt, he weer en vun de Architekten vun dat Afkamen vun Camp David vun 1979. Boutros Ghali hett dor to
Boutros Ghali is de Naam von Boutros Ghali (1846–1910), Ministerpräsident vun Ägypten unner engelsche Herrschop, Boutros Boutros-Ghali (1922–2016), en latern Generalsekretär vun de Vereenten Natschonen, Enkelsöhn vun Boutros Ghali, Wasif Boutros-Ghali (1878–1958), ägyptschen Politiker, Youssef Boutros Ghali (* 1952), ägyptschen Politiker. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Schöppwarken weert dar boot, wo dat överscherige Water ut depe Lännereen in högere Vörfloter afleit weern mutt. De Methood is uroolt. Schöpprööd geev dat al in de Antike, un in’t Middeloller harrn de Hollänners un Fresen al Waterschruven, de se mit Flutter- oder Steertmöhlen andreven. Vandaag weert grote Schruvenschuufler mit starke Diesel- oder Elektromotoren in Schöppwarken insett. Wenn in de Neegde vun de Küst kien Vörfloter mehr vörhannen is, denn warrt dat Water ut dat Gravennett, de Flethe un Sieldepen tosamentagen un in grote Münn-Schöppwarken dör den Diek pumpt. Enkelte Pumpen köönt över 15 Kubikmeter Water in ene Sekunn gegen den Druck vun dat Butenwater afpumpen. Geschichte des Entwässerunsverbandes Stedingen, Bremen 1987
De Generalsekretär vun de Vereenten Natschonen is dat Hööft vun dat Sekretariat vun de Vereenten Natschonen (UNO). Dat is een vun de wichtigsten Organe vun de UNO un so warrt de Generalsekretär as Hööft vun de Vereenten Natschonen överhoop ankeken. Normolerwiese warrt he för fiev Johre anstellt, man meist warrt düsse Tied verlängert up 10 Johre. He oder se warrt wählt vun de Vullversammeln vun de Vereenten Natschonen up Vörslag vun den Sekerheitsraat. De meisten Sekretäre hefft en Achtergrund ohn Placken un kaamt ut middelgrote Länner. Bloß man um den Öösterrieker Kurt Waldheim hett dat allerhand Theater geven vunwegen sien Verleden in'n 2. Weltkrieg. Wenn en nee generalsekretär funnen weern mutt, denn weert alltied ok grote Naams nömmt, man nie nich weert se denn wählt. De Posten vun den Generalsekretär warrt na dat Prinzip vun de Rotatschoon över de Kontinente hen vergeven. Vun 2007 af an weer Asien an'e Reeg. De Sekerheitsraat hett an'n 9. Oktober 2006 den süüdkoreaanschen Butenminister Ban Ki-moon offiziell as Kannedaten vörslahn. Vörweg hatt dat verscheden Runnen geven, wo afstimmt wurrn is. Dor hefft sik denn annere Kannedaten ut Asien bi torüchtrocken. An'n 13. Oktober is Ban dör de Vullversammeln denn to'n Nafolger vun Kofi Annan
Tappwater oder Kraantjewater (ook Leidungswater of Leitungswater) is Water, dat dör Leitungen transporteert warrt en ut de (Water)kraan (ook (Water)tapp) ruutfleten deit. Een Definitschoon finnt sick in de Nedderlandsche Waterleidingwet (up Platt soveel as Wett för't Levern van Water oder Waterleitungswett), en dor in Art 1 Letter a. Dor folgt uut, dat Kraantjewater verschillig Telen hett – it is to’n Drinken, Kaken, Eten to bereden en anner Telen in een Huushoolden of annerswor – en dat it levert warrt van Bedrieven, de Lüüd mit Water versorgt. För den Transport dör de Piepen warrt dat Water ünner Druck hollen dör Pumpen of Watertoorns. Reguleert warrt de Toföhr an’t Enn dör den Waterkraan. Dor flütt dat Water ruut, wenn een den Kraan updreiht. Dor sünd verschillen Sorten Kraanwater, de dör sünnere Rohrsystems transporteert warrt. Mehst Lüüd sünd anslaten an‘t Rohrsystem för Drinkwater. Derwegen warrt Kraantjewater, dat dör dat Rohr uut den Tapp ruutkümmt, faken as Synoym för Drinkwater bruukt, sünners wenn een Drinkwater uut den Kraan ünnerscheden wüll van Drinkwater uut de Butallje. Dor sünd ook anner Systems, wor anner Soorten van Water transpoort warrt. To’n Bispiell warrt in anner Lanner för Füürwehrn in sünner Rohrsystems Water levert, dat van minner Qualität
Geocaching is en Sport un Speel, de buten bedreven warrt. Dat geiht dor um, en „Schatt“ (eng.: „cache“) to finnen, de enerwegens versteken wurrn is. För düsse Söök warrt en GPS-Upnehmer bruukt. De cache is normolerwiese eene lüttje, waterdichte Döse mit en Logbook un den Schatt. Nadem he den Schatt versteken hett, maakt de Minsch, de dat maakt hett, de Stäe bekannt vör annere Geocachers, tomeist via Internett. Annere Lüde könnt nu, wenn se den Schatt funnen hefft, Gegenstänne tuuschen un/oder tofögen. Bi den Schatt is jummers dat Logbook bi, wo de Finner sien Naam indregen kann. Dat is ok dor up afsehn, datt de Finner up de Webstäe vun den doren Schatt en Bericht schrifft, ok wenn dat nich slumpt hett, den Cache to finnen. Wonnehr man Koordinaten verglieken deit, is dat wichtig, to weten in wat för’n System dat GPS arbeiden deit. An un for sik is en GPS up WGS84 instellt. Wenn Koordinaten umrekent weern mütt, gifft dat dor verschedene Sieten för in’t Internett. Mööglich wurrn is dat Speel „Geocaching“ eerst, nadem de US-amerikaansche Regeerung Sluss maakt hett mit de Selective Availability vun dat GPS. Dat weer an’n 1. Mai 2000. Bit dorhen is GPS bloß man